iPhone 13 Pro er Årets Mobil 2021

Apple har fortsat et godt tag i danskerne – og i iNPUTs læsere. Således har I, kære læsere, kåret iPhone 13 Pro som Årets Mobil 2021. Den vinder med lille margen over Samsung Galaxy S21 Ultra, der nappede 14,8 procent af stemmerne.

Faktisk har I stemt hele iPhone 13-serien ind i top 10. Tredjepladsen besættes nemlig af iPhone 13 Pro Max, mens mini’en og den almindelige 13’er ligger på henholdsvis 8- og 9-pladsen.

Også her på redaktionen vakte iPhone 13 Pro begejstring. I vores anmeldelse fik den følgende ord med på vejen:

“[iPhone 13 Pro] er godt bygget, ekstremt hurtig, softwaren er næsten perfekt og i den nye version er der også batterilevetid der virkelig batter … når det kommer til at bygge den gode allround telefon der kan alt det, den skal kunne på den bedste måde – ja, så er det altså stadig Apple, der gør det allerbedst”.

Du kan læse vores anmeldelse her og herunder kan du se Torben Vognsens videoanmeldelse af telefonen.

Herunder en oversigt over de ti telefoner, I gav flest stemmer, inklusive stemmeandelen.

Årets Mobil 2021:

# | Mobil | Stemmeandel
1 | Apple iPhone 13 Pro | 15,6 %
2 | Samsung Galaxy S21 Ultra | 14,8 %
3 | Apple iPhone 13 Pro Max | 12,3 %
4 | OnePlus 9 Pro | 9 %
5 | Samsung Galaxy Z Fold 3 | 6,6 %
6 | OnePlus Nord 2 | 5,7 %
7 | Sony Xperia 1 III | 5,6 %
8 | Apple iPhone 13 mini | 4,1 %
9 | Apple iPhone 13 | 3,3 %
10 | Samsung Galaxy S20 FE | 2,5 %

iPhone 13 Pro er Årets Mobil 2021